**Аңлатма язуы.**

Эш программасы түбәндәге документларны исәпкә алып төзелә:

1.Башлангыч гомуми белем бирүнең Федераль дәүләт белем стандарты, Россия гражданины шәхесенең рухи-әхлакый үсеш һәм тәрбия Концепциясенә, башлангыч белем бирүнең планлаштырыла торган нәтиҗәләренә һәм рус мәктәпләрендә укучы татар балалары өчен татар теле һәм әдәбияты үрнәк программасы; (Ф.Ф.Харисов, Ч.М. Харисова Татарстан Республикасы Мәгариф һәм фән министрлыгы, Казан, “Мәгариф” нәшрияты, 2010 ел )

2.Рус телендә башлангыч белем бирү мәктәбенең 1 нче сыйныфында эшләүче укытучылар өчен методик кулланма( Төзүчеләре :

Ф.Ш Гарифуллина, И.Х Мияссарова - Казан : “Мәгариф- Вакыт”, 2012)

3.Рус телендә башлангыч белем бирү мәктәбенең 1 нче сыйныфында эшләүче укытучылар өчен методик кулланма ( Төзүчеләр : Ф.Ф.Харисов, Г.Д. Сираҗиева Казан : “Мәгариф- Вакыт”, 2012)

4. И. Х. Мияссарова, Ф. Ш. Гарифуллина, Р. Р. Шәмсетдинова, “Әлифба”. 1 сыйныф. Дәреслек.. — К, Мәгариф/Вакыт 2012

5. “Язу дәфтәре” Ф.Ш Гарифуллина, И.Х Мияссарова - Казан : “Мәгариф- Вакыт”, 2012)

6 Дәреслек “Татар теле” (Ф.Ф.Харисов, Г.Д. Сираҗиева Казан : “Мәгариф- Вакыт”, 2012)

Татарстан Республикасы Мәгариф һәм фән министрлыгы тарафыннан тәкъдим ителгән “Рус телендә урта(тулы) гомуми белем бирү мәктәпләре өчен татар теле һәм әдәбиятыннан үрнәк программалар “(Ф.Ф.Харисов, Ч.М. Харисова Татарстан Республикасы Мәгариф һәм фән министрлыгы, Казан, “Мәгариф” нәшрияты, 2010 ел ) буенча 1 нче сыйныфлар өчен татар телен укытуга 99 сәгать каралган. Мәктәпнең еллык календарь укыту графигы буенча 1 нче сыйныфларда 33 атна булу сәбәпле, эш программасы белем бирү учреждениесенең 2013-2014 елга гамәлдәге базис планы буенча атнага 3 сәгать исәбеннән 99 сәгатькә төзелә.

“Татар теле” курсыннан эш программасы 2 өлештән тора:

1. Грамотага өйрәтү программасы; 2. Татар теле программасы.

|  |  |
| --- | --- |
| **I. ГРАМОТАГА ӨЙРӘТҮ ПРОГРАММАСЫ** | **II. ТАТАР ТЕЛЕ ПРОГРАММАСЫ** |
| Грамотага өйрәтү курсы (язу) **атнага 3 сәгать** исәбеннән төзелде. **Барысы 60 сәгать.** | Татар теле курсы **атнага 3 сәгать** исәбеннән төзелде. **Барысы 33 сәгать.** |
| **КУРСНЫҢ МАКСАТЫ:** | |
| * укучыларда татар теленә хөрмәт һәм ихтирам тәрбияләү, телнең чисталыгын, дөреслеген саклау, телне, халыкның рухи мирасын өйрәнүгә кызыксыну уяту; * татар телендә аралашу күнекмәләре булдыру; * сөйләм эшчәнлегенең төре буларак язуга уңай мөнәсәбәт тәрбияләү; * укучыларны татар теленең график системасы төзелеше һәм функциясенең гомуми закончалыклары белән танышу нигезендә башлангыч уку һәм язуга өйрәтү. Бу укучыларда тел турында белем һәм күнекмәләрнең формалашуына нигез булып тора.   Грамотага өйрәнү чорында график эшчәнлекне үзләштерү — I сыйныф укучысының төп бурычы. Чөнки бу эшчәнлек нәтиҗәсендә балаларда уку һәм язу күнекмәләре формалаша.  Грамотага өйрәнү процессында балаларда татар теле системасының төп тел берәмлекләре (аваз, сүз, сүзтезмә, җөмлә, текст) турында күзаллау туа, фонематик ишетү һәм авазны әйтү культурасы үсә.  Бу этапта җиде яшьлек балалар алдында торган төп бурыч булып, басма һәм язма хәреф билгеләренең формаларын үзләштерү тора. | 1. Укучыларда ана телен өйрәнүгә кызыксыну, омтылыш,эзләнергә теләк уяту,үз милләтеңә, телеңә мәхәббәт тәрбияләү кебек уңай сыйфатлар булдыру. 2. Балаларга татар теленең төрле бүлекләре буенча белем бирү:   а) фонетика, лексика, грамматикага караган башлангыч мәгълүмат бирү;  ә) телебезнең орфоэпиясе, лексикасы, грамматикасы, пунктуациясе буенча күнекмәләр булдыра башлау. Хәрефләрдән иҗекләр әм сүзләр, сүзләрдән сүзтезмәләр һәм җөмләләр төзергә өйрәтү.  3. Укучыларны дөрес һәм матур итеп укырга, укыганның эчтәлеген сөйләргә. Аерым темалар буенча әңгәмәләр кора белергә, аралашкандател чараларыннан урынлы файдаланырга өйрәтү.  4. Телдән һәм язма сөйләм осталыгы һәм күнекмәләре булдыру.  5. Укучыларда татар мәдәниятенә караган мәгълүматлылыкны үстерү. |
| **КУРСНЫҢ ЭЧТӘЛЕГЕ** | |
| **Язарга өйрәтү өч этаптан тора.**  **Әзерлек чоры - Язу (9 сәг.)**  Әзерлек этабында I сыйныф укучылары график системаның структур берәмлекләре, яки татар алфавитының язма хәрефләре элементлары белән таныша.  Язганда дөрес утыру һәм язу әсбапларын дөрес куллану кагыйдәләре белән танышу. Дәфтәр битләрендә ориентлашу, андагы сызыклар белән танышу. Вертикаль, горизонталь һәм авыш сызыклар турында белешмә.  Алгоритм буенча элемент-сызыкларны язу. Язма хәрефләрнең өлге формалары белән танышу. Бордюр-бизәкләр ясау процессында язма хәреф элементлары турында күзаллау тудыру.  **Әлифба чоры - Язу (48 сәг.)**  Язарга өйрәнүнең төп этабында (ул әлифба чорына туры килә) балалар барлык язма хәрефләрне иҗекләрдә, сүзләрдә, җөмләләрдә кушып (тоташ) язу күнекмәләрен алалар.  Дөрес утыру һәм язу әсбапларын дөрес куллану кагыйдәләре.Дөрес утыру һәм язу әсбапларын дөрес куллану күнекмәләрен камилләштерү.  Уку дәресләрендә элемент-өлгеләр ярдәмендә басма хәрефләрне төзү күнегүләре. Балалар хәтерендә барлык басма хәрефләрнең күрмә образларын формалаштыру.  Язу дәресләрендә элемент-өлгеләрдән язма хәрефләр төзү һәм анализлау. Гомуми уртак элемент формалары буенча хәрефләрне төркемләү һәм чагыштыру буенча логик биремнәр үтәү.  Балалар хәтерендә язма баш һәм юл хәрефләренең төгәл күрмә-хәрәкәтле образларын формалаштыру. Бу хәрефләрне алгоритм һәм тактлап (санап) язу технологиясен камилләштерү.  Язуда оч төрле (өске, урта-йөзмә, аскы) тоташтыру алымы белән танышу.Дәрестә өйрәнелә торган хәрефне элек өйрәнелгән хәрефләр белән тоташтыру алгоритмнарын үзләштерү.  Сүзнең аваз схемасын график формага үзгәртү һәм алга таба язма хәрефләр белән язу. Язма хәрефләр белән бирелгән иҗек, сүз, җөмлә үрнәкләрен уку. үрнәк буенча язу. укучыларның үз язуларының нәтиҗәләрен тикшерүләре.  **Әлифбадан соңгы чор - Язу (3 сәгать)**  Йомгаклау этабында балаларның язуларындагы график һәм каллиграфик хаталар төзәтелә, график күнекмәләр ныгытыла.  Алгоритм буенча сүзләрдә язма хәрефләрнең һәм аларны тоташтыру сызыкларын язу технологиясен ныгыту.  Язма һәм басма текстлардан сүз һәм җөмләләрне күчереп язу. әйтеп яздыра торган текстны язу. | **Сөйләм .Аралашу әдәбе (2сәг)**  Сөйләм турында мәгълүмат. Телдән һәм язма сөйләм.  **Сүз һәи иҗек. (2 сәг)**  Хәрефләрдән иҗекләр, иҗекләрдән сүзләр, сүзләрдән сүзтезмәләр төзү  **Алфавит. (5 сәгать)**  Хәрефләрне дөрес итеп уку(әйтү). Алфавитттагы хәрефләрнең урынын белү.Китапларны киштәләргә авторларының баш хәрефләренә карап урнаштыра белү.Сүзлекләр төзүдә алфавитны белүнең әһәмиятен аңлату.  **Сузык һәм тартык авазлар (15сәгать)**  Сузык һәм тартык авазлар. Калын һәм нечкә сузыклар, аларны белдерә торган хәрефләрнең дөрес язылышы. Авазларның калынлыкта-нечкәлектә ярашуы.  Иҗекләрне һәм сүзләрне дөрес уку һәм язу. Сүзләрне иҗекләргә бүлү, юлдан юлга күчерү.  Яңгырау һәм саңгырау тартыклар, аларны белдерә торган хәрефләрнең дөрес язылышы. Парлы һәм парсыз яңгырау һәм саңгырау тартыклар.  **Басым ( 1 сәг)**  **Предмет, аның эшен, хәрәкәтен һәм билгесен белдергән сүзләр ( 6 сәгать)**  **Предмет** атамасын белдергән сүзләр – исемнәр белән таныштыру. Аларның мәгънәләрен аңлату, сорауларын әйтү; уртаклык һәм ялгызлык исемнәр һәм аларның дөрес язылышы. Исемнәр янында кулланыла торган ярдәмче сүзләр – бәйлекләр һәм бәйлек сүзләр белән таныштыру.  Предметның **билгесен белдергән** сүзләр белән таныштыру  **Эш-хәрәкәтне** белдергән сүзләр – фигыльләр белән таныштыру**.**  **Җөмлә . Җөмлә ахырында тыныш билгеләре (8сәгать)**  Җөмлә турында беренче төшенчә.Сүзләр белән җөмләләрне чагыштыру.Төрле тавыш белән әйтелгән җөмләләрдән соң куела торган тыныш билгеләре. |